Denver is 'n nywerheidsvoorstad in die ooste van Johannesburg, aan die spoorlyn na Germiston en Hoofrifweg, sowat 6 km oos van die stadsaal. In die weste word dit begrens deur Benrose, in die noorde deur Jeppestown en Malvern, en in die ooste deur Cleveland. Die Frans Oberholzer-snelweg vorm die suidelike grens. Net 'n baie klein gedeelte van die voorstad in die noordwestelik uithoek, noord van die voorstad, bestaan uit formele woonhuise; origens bestaan dit uit nywerheidspersele en 'n plakkerskamp in die weste sowel as ooste, albei aan Hoofrifweg.